פנקסי

פִּנְקָסִי (כיתוב בדף אחורי, בפולנית ובגרמנית: PINKOSI) עם כותרת המשנה "לשומרים ולרעיהם", הוא כותרו של ספרון שהוענק לכל חבר וחברה בתנועת הנוער "השומר הצעיר", בשנותיה הראשונות. כולל את עיקרי התנועה בראשיתה, הסיסמאות והאמרות הנהוגות בה וסמליה, פרקי היסטוריה, לקט שירים אהודים, וטבלאות סדר יום. כל האמור ב"פנקסי": מקורות קדומים וחדשים זכה לשינון רב של אלפי חניכי התנועה, במפגשים וביחידות, באותן שנים, ועל כן היה מעין קנון קובע, שהשתתף בעיצוב התודעה הציבורית היהודית והציונית. 

מהדורתו הראשונה ראתה אור בהוצאת א. לוין אפשטיין אשר שכנה אז בעיר ורשה, בשנת תרע"ח 1918, מיד לאחר גמר מלחמת העולם הראשונה. ובעקבותיה, ראו אור מהדורות נוספות, שבהן שונו תוכני "פנקסי" ואף עברו תמורה מפליגה, בשל התמורות החברתיות והרעיוניות בתנועת "השומר הצעיר" ובסביבתה.

עקרונות
חלק העוסק ביעדיה של התנועה. החלק הראשון הובא תחת הכותרת:
"תעודת "השומר הצעיר"" - 
ומעליה המשפט: "אין דבר העומד לפני הרצון!"
בין השאר נכתב בפרק:
"... לגדל דור צעיר עברי זקוף־קומה ולחנכו, שבכל מקום ובכל שעה יוכל להושיע לעצמו ולזולתו ... (החינוך בתנועה) בורא בני־נעורים חזקים ואמיצים ברוחם וגופם".

"ברכתנו היא: "חזק ואמץ!"" 
הברכה (קריאה: "חזק!", ותשובה: "חזק ואמץ!") שהונהגה בין חברי התנועה, נלקחה מהמקרא, הייתה הברכה העברית הנהוגה בין חניכי תנועות הנוער היהודיות הציוניות הצופיות, ובכלל זה גם בתנועת הצופים בארץ ישראל. 

" דברות "השומר הצעיר" " 

א) השומר הוא איש־אמת. [שפת אמת תכון לעד (משלי י"ב, י"ט)

ב) השומר הוא נאמן לאלֹהי ישראל, לארץ אבותיו ולעמו. [כל שהוא קבוע בארץ־ישראל ומדבר בלשון הקֹדש - מובטח לו, שהוא בן־עולם הבא. (ירושלמי שבת פ"א).

ג) השומר הוא אחיעזר ואחיסמך. [ואהבת לרעך כמוך (ויקרא י"ט, ט"ו)]

ד) השומר הוא אח לשומרים. [טובים השנים מן האחד, אשר יש להם שכר טוב בעמלם; כי אם־יפלו - האחד יקים את חברו... (קהלת ד', ט'-י').

ה) השומר הוא איש־חיִל. [בא כי איש־חיל אתה וטוב תבשר. (מל"א א', מ"ב)]

ו) השומר הוא חובב הטבע. [מה רבו מעשיך, ה', כלם בחכמה עשית! (תהילים ק"ד, כ"ב)]

ז) השומר הוא שומע לפקודת ראשיו. [אזן שמעת תוכחת־חיים - בקרב חכמים תלין. (משלי ט"ו, ל"א)]

ח) השומר הוא עליז ורענן. [אור זרע לצדיק, ולישרי לב - שמחה. (תהילים צ"ז, י"א)]

ט) השומר - דרכו לחסכון. [אגר בקיץ בן משכיל, נרדם בקציר בן מביש. (משלי י', ה')]

י) השומר הוא טהור במחשבתו, בדבריו ובמעשיו [נקיות מביאה לידי פרישות, פרישות מביאה לידי טהרה, טהרה מביאה לידי קדשה. (סוף סוטה)]

"הודעה פומבית"

"הנני מבטיח הבטחה שלמה לעשות כל מה שבכֹחי להיות נאמן לאלֹהי ישראל לארץ אבותי ולעמי ולהיות אחיעזר ואחיסמך לכל מי שנברא בצלם אלֹהים למלא את כל דברות "השומר"."

היסטוריה
"תולדות הסקויט" (תולדות תנועת הצופים העולמית)
"דגלי השבטים" (שבטי ישראל)
מפת ארץ ישראל עם סימוני יישובים 
"תולדות "השומר"" (תולדות ארגון "השומר")
"תולדות הרצל" (תולדות בנימין זאב הרצל)

מקורות
"מאמרי הנבחרים" 
שבע ציטטות מהמקרא וחז"ל.
שירים

"התקוה." (התקווה)
"ברכת עם." (תחזקנה)
"ארץ אבותי."
"שיר העבודה." (שיר עבודה 
"שם בארץ..." (פה בארץ חמדת אבות)
"הכניסיני..." (הכניסיני תחת כנפך)
[שחקי כי באדם אאמין,] (שחקי שחקי)
"מכרתי."
"נעלה..."
"שלום עליכם"משמר הירדן"
"שיר הגמדים"
"ראיתיה"
"באי הנה..." (שם שועלים יש)
"אין שיר צִפֹּר"
"שיר האיכר" (במחרשתי)
"שיר הגליל" (גילו הגלילים)
[קום נא ערבי קום קום]
"נס ציונה." (שאו ציונה נס ודגל)
"ארץ מולדת.""שומרים יבנו"
שם בארץ הצבי."
"טוב.."
"בהר בגיא..."
"חושו, אחים, חושו! (חושו אחים חושו)
"קומו שומרים"
"שישו ושמחו"
היה מֻכן"
"הלאה... הלאה..."
"שיר-הלך (בשדה)""גדוד בעיר."
"שיר הנוטרים."
"ראו בטלנים..."
"טיול"
"הידד!.."
"שיר הקוצרים."
[אנו נהיה הראשונים] (אנו נהיה הראשונים)
"מסביב למדורה."

הוראות וטבלאות
עשרת הדברות לשמירת הבריאות.
א) מדי בוקר רחץ פניך צווארך וידיך! סרק שערות ראשך!

ב) בוקר וערב נקה את פיך, וגם את שיניך תנקה במברשת.

ג) נטול ידיך לפני אכלך ושתותך ולפני עלותך על משכבך.

ד) טבול את גופך במים לעיתים תכופות.

ה) יהיו בגדיך טהורים ונקיים.

ו) אל תירק על הרצפה.

ז) אכול לאיטך ולעוס כראוי.

ח) חדש אוויר חדרך לעיתים קרובות.

ט) יהיו מקומות משחקיך רחוקים מגלי אשפה וזבלים.

י) תהי קומתך זקופה! הבלט חזה והרם ראשך!

טבלאות
ימים לזיכרון
מה עשיתָ היום לעמך ולארצך
אני.
מִדות גופי.
כתבות חשובות
אחי השומרים
האספות והטיולים שהשתתפתי בהם.שיחות.
לוח הספורט.
אֵחרתי והחסרתי
ספריתי.
מה קראתי. מה עלי לקרוא.
ספרי וחפצי השאוליםמכשירי
מעשי ידי

 קישורים חיצוניים 
 צילום של "פנקסי", באתר ביתמונה

הערות שוליים

קטגוריה:ציונות בתרבות
קטגוריה:השומר הצעיר
קטגוריה:ספרי 1918